ช่วง2-3 วันมานี้มีอาการปวดหัวปวดตา เวียนหัวและง่วงนอนตลอดเวลาค่ะ แต่ส่วนตัวแล้วนอนครบ8ชม.นะคะ แต่มีอาการมึนๆเบลอๆ ปวดหัว ร่างกายเพลีย เหมือนอยากจะหลับตลอดเวลาค่ะ บางครั้งมีอาการหน้ามืดด้วยค่ะ
สวัสดีค่ะ อาการเวียนศีรษะ ปวดหัว ปวดตา รู้สึกง่วงนอนตลอดเวลา อาจจะเกิดจาก การเหนื่อยล้าจากการทำงาน การนอนพักผ่อนไม่เพียงพอในแต่ละวัน การหยุดหายใจขณะหลับ โรคไทรอยด์ทำงานมากผิดปกติ ความผิดปกติทางจิตบางอย่างเช่นความเครียด ความกังวล ภาวะซึมเศร้า โรคซึมเศร้า เป็นต้นซึ่งในเบื้องต้น ควรแก้สาเหตุที่เป็นไปได้ โดยควรพักผ่อนให้เพียงพออย่างน้อย 8 ชั่วโมงต่อวัน งดการดื่มชา กาแฟระหว่างวัน ทำจิตใจให้สบาย และสังเกตอาการ ถ้ายังมีอาการเพลียระหว่างวันมากแม้รู้สึกว่านอนพอแล้ว ร่วมกับมีอาการใจสั่น มือสั่น น้ำหนักลดเร็วผิดปกติ เหงื่อออกมาก หรือมีอาการกรนหรือหยุดหายใจขณะหลับ (อาจต้องสอบถามกับผู้อื่นที่เห็นเราตอนนอน) ก็ควรไปพบแพทย์